2000/609/EY: Komission päätös, tehty 29 päivänä syyskuuta 2000, eläinten terveyttä ja kansanterveyttä koskevista vaatimuksista sekä eläinlääkärintodistuksista tarhattujen sileälastaisten lintujen (ratitae) lihan tuonnissa samoin kuin luettelosta kolmansista maista, joista jäsenvaltiot sallivat tuoreen siipikarjanlihan tuonnin, tehdyn päätöksen 94/85/EY muuttamisesta (tiedoksiannettu numerolla K(2000) 2885) (ETA:n kannalta merkityksellinen teksti)



Virallinen lehti nro L 258 , 12/10/2000 s. 0049 - 0056



Komission päätös, tehty 29 päivänä syyskuuta 2000, eläinten terveyttä ja kansanterveyttä koskevista vaatimuksista sekä eläinlääkärintodistuksista tarhattujen sileälastaisten lintujen (ratitae) lihan tuonnissa samoin kuin luettelosta kolmansista maista, joista jäsenvaltiot sallivat tuoreen siipikarjanlihan tuonnin, tehdyn päätöksen 94/85/EY muuttamisesta (tiedoksiannettu numerolla K(2000) 2885) (ETA:n kannalta merkityksellinen teksti) (2000/609/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(1), sellaisena kuin se on viimeksi muutettuna direktiivillä 1999/89/EY(2), ja erityisesti sen 9 artiklan 1 kohdan, 11 artiklan 1 kohdan, 12 artiklan, 14 artiklan 1 kohdan ja 14 a artiklan, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(3), sellaisena kuin se on viimeksi muutettuna direktiivillä 97/79/EY(4), ja erityisesti sen 10 artiklan, sekä katsoo seuraavaa: (1) Sileälastaiset linnut (ratitae) ovat direktiivin 91/494/ETY 2 artiklan mukaisesti "siipikarjaa" ja terveyttä ja eläinten terveyttä koskevista ongelmista kaninlihan ja tarhatun riistan lihan tuotannossa ja markkinoille saattamisessa 27 päivänä marraskuuta 1990 annetun neuvoston direktiivin 91/495/ETY(5) mukaisesti "tarhattua riistaa". (2) Sileälastaisten lintujen lihaa voidaan tuoda kolmansista maista, jos vähintään direktiivin 91/494/ETY III jakson eläinten terveyttä koskevat vaatimukset ja direktiivin 92/118/ETY liitteessä I olevan 11 luvun mukaisesti direktiivin 91/495/ETY III jakson kansanterveyttä koskevat vaatimukset täyttyvät. (3) Kun tämä päätös tulee voimaan, direktiivin 91/495/ETY 17 artiklan säännökset vanhentuvat tarhattujen sileälastaisten lintujen tuoreen lihan osalta. (4) Eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa tietyistä kolmansista maista 20 päivänä joulukuuta 1994 tehtyä komission päätöstä 94/984/EY(6), sellaisena kuin se on viimeksi muutettuna päätöksellä 2000/352/EY(7), ja eläinten terveyttä ja kansanterveyttä koskevista vaatimuksista sekä eläinlääkärintodistuksista tarhatun riistan lihan ja kaninlihan tuonnissa kolmansista maista 28 päivänä helmikuuta 1997 tehtyä komission päätöstä 97/219/EY(8), sellaisena kuin se on viimeksi muutettuna päätöksellä 2000/160/EY(9), ei voi soveltaa sileälastaisten lintujen lihaan, koska tällaisten lintujen liha ei kuulu näiden päätösten soveltamisaloihin. (5) On tarpeen säätää eläinten terveyttä ja kansanterveyttä koskevista vaatimuksista sekä eläinlääkärintodistuksista tarhattujen sileälastaisten lintujen lihan yhteisöön suuntautuvassa tuonnissa. (6) Krimin-Kongon verenvuotokuumetta koskevista suojatoimenpiteistä 22 päivänä marraskuuta 1996 tehdyllä komission päätöksellä 96/659/EY(10), sellaisena kuin se on viimeksi muutettuna päätöksellä 97/183/EY(11), annetaan jäsenvaltioille lupa tuoda sileälastaisten lintujen lihaa, jos Krimin-Kongon verenvuotokuumeen osalta annetaan lisätakeet. Nämä takeet olisi otettava huomioon. (7) Tsekin, Israelin ja Sveitsin alueella esiintyy Newcastlen tautia. Näissä maissa toteutetaan kuitenkin Newcastlen taudin torjumiseksi toimenpiteitä, jotka vastaavat vähintään neuvoston direktiivissä 92/66/ETY(12), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, säädettyjä toimenpiteitä. (8) Tämän vuoksi on asianmukaista sallia tarhattujen sileälastaisten lintujen lihan tuonti mainituista maista. (9) Eräissä kolmansissa maissa esiintyy Newcastlen tautia eikä niissä sovelleta toimenpiteitä, jotka vastaisivat vähintään direktiivissä 92/66/ETY säädettyjä toimenpiteitä. Näiden maiden olisi kuitenkin saatava mahdollisuus viedä tuoretta sileälastaisten lintujen lihaa EU:hun, jos niiden mainitun taudin torjumiseksi toteuttamat toimenpiteet antavat vähintään direktiivin 91/494/ETY II luvussa säädettyjä eläinten terveyttä koskevia takeita vastaavat takeet. (10) Namibia, Etelä-Afrikka ja Zimbabwe ovat antaneet edellä mainitut tarvittavat takeet tarhattujen sileälastaisten lintujen lihan tuonnin sallimiseksi tämän päätöksen liitteessä II olevassa 2 osassa esitetyssä todistusmallissa B vahvistettujen vaatimusten mukaisesti ja toimittaneet komissiolle tyydyttävän tilastollisen näytteenottosuunnitelman Newcastlen taudin valvomiseksi tiloilla, joista tarhattuja sileälastaisia lintuja toimitetaan teurastettavaksi Euroopan unioniin vientiä varten. (11) Eläinten suojelusta teurastus- tai lopettamishetkellä 22 päivänä joulukuuta 1993 annettu neuvoston direktiivi 93/119/EY(13) olisi otettava huomioon, kun sileälastaisten lintujen lihan tuontia kolmansista maista koskevat vaatimukset vahvistetaan. (12) Tiettyjen hormonaalista tai tyrostaattista vaikutusta omaavien aineiden ja beta-agonistien käytön kieltämisestä kotieläintuotannossa ja direktiivien 81/602/ETY, 88/146/ETY ja 88/299/ETY kumoamisesta 29 päivänä huhtikuuta 1996 annettu neuvoston direktiivi 96/22/EY(14) ja elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annettu neuvoston direktiivi 96/23/EY(15) on otettava huomioon, kun kansanterveyttä koskevia vaatimuksia vahvistetaan sileälastaisten lintujen lihan tuonnin osalta. (13) On vahvistettava luettelo kolmansista maista, jotka voivat käyttää sileälastaisten lintujen lihan tuontia koskevia todistuksia, jotta sileälastaisten lintujen lihan tuontia koskevat vaatimukset saataisiin yhdenmukaistettua. (14) Tämän luettelon on perustuttava komission päätöksessä 94/85/EY(16), sellaisena kuin se on viimeksi muutettuna päätöksellä 96/2/EY(17), vahvistettuun pääasialliseen luetteloon kolmansista maista, joista jäsenvaltiot sallivat tuoreen siipikarjanlihan tuonnin. (15) Tunisia on antanut tarvittavat takeet kyseisen maan lisäämiseksi päätöksessä 94/85/EY vahvistettuun luetteloon. (16) Tässä päätöksessä säädettyjen toimenpiteiden osalta on noudatettu Maailman kauppajärjestön WTO:n terveys- ja kasvinsuojelutoimia koskevassa sopimuksessa vahvistettua (SPS-sopimus) ilmoitusmenettelyä. (17) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot sallivat tarhattujen sileälastaisten lintujen (ratitae) tuoreen lihan tuonnin liitteessä I mainituista kolmansista maista tai kolmansien maiden osista, jos tämä liha vastaa liitteessä II esitetyn terveystodistuksen vaatimuksia ja jos sen mukana on tällainen asianmukaisesti täytetty ja allekirjoitettu todistus. Todistukseen kuuluu liitteessä II olevassa 1 osassa esitetty yleinen osa ja yksi liitteessä II olevassa 2 osassa esitetyistä erityisistä terveystodistuksista, joka on laadittu liitteessä I olevan mallin (A tai B) mukaisesti. 2 artikla Lisätään päätöksen 94/85/EY liitteeseen seuraava rivi aakkosjärjestyksessä ISO-koodien mukaisesti: ">TAULUKON PAIKKA>" 3 artikla Tätä päätöstä sovelletaan lähetyksiin, joista on annettu todistus, 1 päivästä lokakuuta 2000. 4 artikla Tämä päätös on osoitettu kaikille jäsenvaltioille. Tehty Brysselissä 29 päivänä syyskuuta 2000. Komission puolesta David Byrne Komission jäsen (1) EYVL L 268, 24.9.1991, s. 35. (2) EYVL L 300, 23.11.1999, s. 17. (3) EYVL L 62, 15.3.1993, s. 49. (4) EYVL L 24, 30.1.1998, s. 31. (5) EYVL L 268, 24.9.1991, s. 41. (6) EYVL L 378, 31.12.1994, s. 11. (7) EYVL L 124, 25.5.2000, s. 64. (8) EYVL L 88, 3.4.1997, s. 45. (9) EYVL L 51, 24.2.2000, s. 37. (10) EYVL L 302, 26.11.1996, s. 27. (11) EYVL L 76, 18.3.1997, s. 32. (12) EYVL L 260, 5.9.1992, s. 1. (13) EYVL L 340, 31.12.1993, s. 21. (14) EYVL L 125, 23.5.1996, s. 3. (15) EYVL L 125, 23.5.1996, s. 10. (16) EYVL L 44, 17.2.1994, s. 31. (17) EYVL L 1, 3.1.1996, s. 6. LIITE I Luettelo kolmansista maista tai niiden osista, joista sallitaan tarhattujen sileälastaisten lintujen (ratitae) lihan tuonti Euroopan unioniin >TAULUKON PAIKKA> LIITE II 1 OSA >PIC FILE= "L_2000258FI.005202.EPS"> 2 OSA >PIC FILE= "L_2000258FI.005301.EPS"> >PIC FILE= "L_2000258FI.005401.EPS"> >PIC FILE= "L_2000258FI.005501.EPS"> >PIC FILE= "L_2000258FI.005601.EPS">